
  PARLAMENTUL ROMÂNIEI
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 15 decembrie 2009

Pl.x. 596/2009


          AVIZ
asupra propunerii legislative pentru prelungirea termenului de aplicare a prevederilor art. II din Legea nr.193/2007 de modificare şi completare a Legii nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr.169/1997

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă  pentru prelungirea termenului de aplicare a prevederilor art. II din Legea nr.193/2007 de modificare şi completare a Legii nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr.169/1997, trimisă cu adresa nr. Pl.x.596 din 16 noiembrie 2009 şi înregistrată cu nr. 31/1063 din 17 noiembrie 2009.
Senatul, în calitate de primă Cameră sesizată, a respins propunerea legislativă, în şedinţa din 11 noiembrie 2009.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi cu art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare.

Propunerea legislativă are ca obiect de reglementare prelungirea termenului prevăzut la art. II din Legea nr.193/2007 de modificare şi completare a Legii nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr.169/1997, până la data de 31 octombrie 2009.
Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a dezbătut propunerea legislativă  în şedinţa din 15 decembrie  2009.

Membrii comisiei au examinat propunerea legislativă supusă avizării, expunerea de motive, punctul de vedere al Guvernului, care nu susţine adoptarea acestei propuneri legislative în forma prezentată, conform adresei nr. 1692 din 6 iulie 2009, precum şi avizul negativ, cu observaţii şi propuneri, al Consiliului Legislativ, aviz cu nr. 557 din 28 mai 2009.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a acestei propuneri legislative, întrucât aceasta este tardiv modificată, în sensul că termenul de 60 de zile prevăzut la art. II, care are caracterul unei dispoziţii temporare, s-a împlinit la data de 27 august 2007. În această situaţie, având în vedere prevederile art.66 alin.(3) din Legea privind normele de tehnică legislativă pentru elaborarea actelor normative nr.24/2000, republicată, cu modificările şi completările ulterioare, conform cărora “Dispoziţia de prelungire a termenului de aplicare a actului normativ temporar trebuie să intervină înainte de expirarea termenului”, nu mai este posibilă prelungirea termenului împlinit la data de 27 august 2007.
În raport de obiectul şi conţinutul reglementării,  propunerea legislativă  face parte din categoria legilor organice. 

                    VICEPREŞEDINTE,                          SECRETAR,
                    Florin Iordache                                   Gabriel Andronache

Consilier parlamentar,
Rodica Penescu
PAGE  
2

_1283583422.unknown

